arnastofnun/IGC-2024 huggingface dataset:
Djúpárbotnar

Frá Laufskála um Djúpárbotna að Hrauntanga.

Tengileið milli Búrfellsheiðar og Melrakkasléttu. Frá Laufskála liggja leiðir um Búrfellsheiði niður í Þistilfjörð og um Hólsmynni suður að Grímsstöðum á Fjöllum. Frá Heiðarmúla og Hrauntanga liggja leiðir um Melrakkasléttu, niður í Öxarfjörð og til kauptúna á Kópaskeri og Raufarhöfn. Reiðvegurinn er einnig notaður af jeppum.

Skjólsælt er í Djúpárbotnum, sem eru umluktir fjallgörðum á þrjá vegu. Sauðafellsmúlar eru að vestan, Þverfell að norðan og Súlnafjallgarður að austan. Jón Trausti rithöfundur átti um skeið í æsku heima í Hrauntanga.

Förum frá Laufskála í 320 metra hæð til norðvesturs að fjallsrana. Skráða GPS-leiðin liggur upp ranann og síðan niður af honum aftur að austan. Betra er að fara slóðina austan undir rananum, það er fljótlegra og fallegra reiðland. Þar eru Djúpárbotnar, vel gróið land í 300 metra hæð. Slóðin er jeppafær og vel greinileg. Við förum norður úr Djúpárbotnum upp í Þverfell í 400 metra hæð og síðan bratt niður á Öxarfjarðarheiði. Þar förum við til austurs með þjóðvegi að hestagerði við fjallaskála á eyðibýlinu Heiðarmúla. Þaðan er einn kílómetri til norðvesturs um mýrar að eyðibýlinu Hrauntanga, í 220 metra hæð.

20,1 km

Þingeyjarsýslur

Skálar:

Laufskáli: N66 02.155 W16 01.309.

Öxarfjarðarheiði: N66 10.209 W16 03.852.

Jeppafært

Nálægir ferlar: Laufskáli, Rauðhólar, Öxarfjarðarheiði

Nálægar leiðir: Súlnafell, Urðir, Biskupsás, Sléttuvegur.

Skrásetjari: Jónas Kristjánsson

Heimild: Jónas Kristjánsson
Féll í flórinn fræga

Er Bjarni Ben var þingflokksformaður, var hann evrópusinnaður. Vildi verða flokksformaður. Davíð og skrímsladeildin hótuðu honum, að þá yrði hann að verða evrópuandstæður. Bjarni Ben vildi fara bil beggja. Davíð gerði sér lítið fyrir, ruddist inn á frægan landsfund og tók hann yfir. Bjarni sá, að við ofurefli var að etja. Tók trú á gamla drekann og hefur síðan fylgt honum eins og þægur bjöllusauður. Það er upphafið að falli Bjarna í framsóknarflór Gunnars Braga. Kjósendur hafa undanfarið unnvörpum flúið fýluna. Þingmenn Flokksins lamaðir undir stimpli svika, útúrsnúninga, orðhengla og þjóðníðs.
Djúpahlíð

Frá Steig í Bæjardal í Veiðileysufirði um Djúpuhlíð til Veiðileysuár í botni Veiðileysufjarðar.

Förum frá Steig norður með ströndinni fyrir Ádali og síðan austur með Djúpuhlíð að Karlsstaðadal og loks norður dalinn og fyrir Höfða að Veiðileysuá.

6,5 km

Vestfirðir

Ekki fyrir hesta

Erfitt fyrir göngufólk

Nálægar leiðir: Kvíafjall, Hafnarskarð.

Skrásetjari: Jónas Kristjánsson

Heimild: Útivistarkort
Dísastaðahjalli

Frá Dísastöðum í Suðurdal um Dísastaðahjalla til Dísastaðasels í Norðurdal í Breiðdal.

Förum frá Dísastöðum norðaustur á Dísastaðahjalla fyrir austan Ásunnarfell. Við erum þar í 320 metra hæð vestan við Bungu. Þaðan förum við norður og niður í Dísastaðasel við Norðurdalsá í Norðurdal.

3,1 km

Austfirðir

Nálægar leiðir: Jórvíkurskarð, Reindalsheiði, Stangarskarð.

Skrásetjari: Jónas Kristjánsson

Heimild: Breiddalur.is
Dimmudalir

Frá Laugarhóli í Bjarnarfirði um Dimmudali til Asparvíkur.

Byrjum rétt austan við Laugarhól í Bjarnarfirði. Þar er þessi leið merkt á stiku. Förum norður Hallárdal fyrir austan Hallárdalsá og áfram með ánni upp á fjall, unz sést niður í Asparvíkurdal. Þá er beygt þar til austsuðausturs um Dimmudali meðfram Fossá niður í Asparvíkurdal og áfram austur dalinn til Asparvíkur við þjóðveg 643 um ströndina.

13,9 km

Vestfirðir

Nálægar leiðir: Hólsfjall, Þórisgata, Urriðavötn, Bassastaðaháls.

Skrásetjari: Jónas Kristjánsson

Heimild: Útivistarkort
Dettifossvegur syðri

Frá Mývatnsöræfum til Kelduhverfis framhjá þjóðgarðinum við Jökulsárgljúfur.

Þetta er gamli bílvegurinn með Jökulsá á Fjöllum vestanverðri. Nú er verið að gera nýjan bílveg.

Um Dettifoss segir Wikipedia: “Dettifoss er aflmesti foss Íslands. Hann er 44 m hár og rúmlega 100 m breiður foss í Jökulsá á Fjöllum. Hann er hluti af þjóðgarðinum í Jökulsárgljúfrum og er skilgreindur sem náttúruvætti samkvæmt Umhverfisstofnun. Nálægt honum eru tveir miklir fossar, Hafragilsfoss neðan hans, en Selfoss ofar í ánni.” Dettifoss er stórfenglegasti foss landsins og aflmesti foss Evrópu. Meðalrennsli Jökulsár við Dettifoss er 193 rúmmetrar á sekúndu en í flóðum fer það upp undir 600 rúmmetra á sekúndu. Dettifoss skásker Jökulsá þannig að sjónarhornið er ólíkt eftir því hvar er að honum. Af vesturbakkanum sést hin mikla breidd betur.

Byrjum við mót þjóðvegar 1 og gamla Dettifossvegar F862 á Mývatnsöræfum. Förum með gamla Dettifossvegi alla leið. Fyrst norður Austaribrekku austan við Brekkuás. Áfram norður og framhjá afleggjara austur að Dettifossi. Þegar vð nálgumst Hólmatungur sveigir vegurinn til vesturs og vestur fyrir Svínadal og Vesturdal. Við förum áfram norður að Tóarveg og beygjum eftir honum austur á þjóðveg 85 vestan Ásbyrgis.

18,2 km

Þingeyjarsýslur

Jeppafært

Skrásetjari: Jónas Kristjánsson

Heimild: Útivistarkort
Dimmifjallgarður

Frá Fremri-Hlíð í Vesturárdal í Vopnafirði um Dimmafjallgarð til Grímsstaða á Fjöllum.

Þetta var aðalleiðin úr Vopnafirði til Gömlu-Grímsstaða á Fjöllum, áður en Grímsstaðir voru fluttir þangað sem þeir nú eru. Þetta er langur, óvarðaður og erfiður fjallvegur, sem oft hefur reynzt hættulegur. 10. febrúar 1874 fóru tveir menn af Hólsfjöllum austan úr Vopnafirði með hesta og æki á Dimmafjallgarð. Stórhríð brast á og urðu mennirnir úti. Fundust ekki fyrr en eftir tvær vikur. Stóð þá hesturinn yfir þeim með tauminn frosinn við jörð. Hann lifði af.

Byrjum við þjóðveg 915 í Vesturárdal við Fremri-Hlíð. Förum norðvestur upp á Vesturárdalsháls og síðan vestsuðvestur á Búrfell. Frá tindi Búrfells förum við vestur að Selá og vestsuðvestur með henni sunnanverðri. Förum vestsuðvestur þvert yfir Vegafjall og niður á Sléttasand. Þaðan áfram vestsuðvestur að Dimmafjallgarði og förum þar inn í Dimmagil og þaðan vestur um Selárbotna og fyrir norðan Svartfell og Einbúa. Áfram vestur yfir fjallgarðinn að Bæjargróf á Fjöllum. Síðan norðnorðvestur um Viðarlandsbrekkur að Grímsstöðum á Fjöllum.

55,4 km

Austfirðir, Þingeyjarsýslur

Nálægir ferlar: Péturskirkja, Hólsfjöll.

Nálægar leiðir: Vopnafjörður, Haugsleið, Heljardalur.

Skrásetjari: Jónas Kristjánsson

Heimild: Útivistarkort
Dettifossvegur nyrðri

Frá Mývatnsöræfum til Kelduhverfis framhjá þjóðgarðinum við Jökulsárgljúfur.

Þetta er gamli bílvegurinn með Jökulsá á Fjöllum vestanverðri. Nú er verið að gera nýjan bílveg.

Um Dettifoss segir Wikipedia: “Dettifoss er aflmesti foss Íslands. Hann er 44 m hár og rúmlega 100 m breiður foss í Jökulsá á Fjöllum. Hann er hluti af þjóðgarðinum í Jökulsárgljúfrum og er skilgreindur sem náttúruvætti samkvæmt Umhverfisstofnun. Nálægt honum eru tveir miklir fossar, Hafragilsfoss neðan hans, en Selfoss ofar í ánni.” Dettifoss er stórfenglegasti foss landsins og aflmesti foss Evrópu. Meðalrennsli Jökulsár við Dettifoss er 193 rúmmetrar á sekúndu en í flóðum fer það upp undir 600 rúmmetra á sekúndu. Dettifoss skásker Jökulsá þannig að sjónarhornið er ólíkt eftir því hvar er að honum. Af vesturbakkanum sést hin mikla breidd betur.

Byrjum við mót þjóðvegar 1 og gamla Dettifossvegar F862 á Mývatnsöræfum. Förum með gamla Dettifossvegi alla leið. Fyrst norður Austaribrekku austan við Brekkuás. Áfram norður og framhjá afleggjara austur að Dettifossi. Þegar vð nálgumst Hólmatungur sveigir vegurinn til vesturs og vestur fyrir Svínadal og Vesturdal. Við förum áfram norður að Tóarveg og beygjum eftir honum austur á þjóðveg 85 vestan Ásbyrgis.

30,5 km

Þingeyjarsýslur

Jeppafært

Nálægir ferlar: Péturskirkja, Sund, Þeistareykjabunga, Öxarfjörður.

Nálægar leiðir: Hólmatungur, Dettifossvegur, Jörundur & Eilífur.

Skrásetjari: Jónas Kristjánsson

Heimild: Útivistarkort
Dettifoss

Frá Mývatnsöræfum um Dettifoss til Svínadals við Ásbyrgi.

Athugið, að þetta er gamli reiðvegurinn, sem nú er bannaður hestum norðan við Dettifoss. Hins vegar má ganga þessa leið. Bílvegurinn Dettifossvegur er vestar í landinu.

Leiðina um Hólmatungur og Svínadal má aðeins fara í samráði við þjóðgarðsvörðinn og ekki með lausa hesta. Um Dettifoss segir Wikipedia: “Dettifoss er aflmesti foss Íslands. Hann er 44 m hár og rúmlega 100 m breiður foss í Jökulsá á Fjöllum. Hann er hluti af Vatnajökulsþjóðgarði og er skilgreindur sem náttúruvætti samkvæmt Umhverfisstofnun. Nálægt honum eru tveir miklir fossar, Hafragilsfoss neðan hans, en Selfoss ofar í ánni.” Dettifoss er stórfenglegasti foss landsins og aflmesti foss Evrópu. Meðalrennsli Jökulsár við Dettifoss er 193 rúmmetrar á sekúndu en í flóðum fer það upp undir 600 rúmmetra á sekúndu. Dettifoss skásker Jökulsá þannig að sjónarhornið er ólíkt eftir því hvar er að honum. Af vesturbakkanum sést hin mikla breidd betur.

Byrjum við mót þjóðvegar 1 og gamla Dettifossvegar F862 á Mývatnsöræfum. Förum með gamla Dettifossvegi norður Austaribrekku austan við Brekkuás. Förum austur af veginum og fylgjum reiðslóð til norðnorðausturs um Dettifossgrjót að Dettifossi. Þaðan fylgjum við reiðslóð norður með Jökulsá á Fjöllum og norðvestur um Hólmatungur í Svínadal.

32,9 km

Þingeyjarsýslur

Ekki ætlaður hestum.

Skálar:

Svínadalur: N65 55.000 W16 32.000.

Nálægir ferlar: Péturskirkja, Sund, Þeistareykjabunga.

Nálægar leiðir: Hólmatungur, Dettifossvegur, Jörundur & Eilífur, Hljóðaklettar.

Skrásetjari: Jónas Kristjánsson

Heimild: Herforingjaráðskort
Derrisdalur

Frá Þorvaldsdal um Derrisdal til Sæludals í Skíðadal í Svarfaðardal.

Stundum kallaður Skíðdælingaskarð. Leiðin er ekki fær hestum.

Förum frá Þorvaldsdal suðvestur Nautatungudal og síðan vestnorðvestur Derrisdal og norður skarðið fyrir austan Kistufell í 1040 metra hæð. Þaðan norðvestur í Sæludal og norðnorðvestur með Sæluá að Skíðadalsá.

10,5 km

Eyjafjörður

Ekki fyrir hesta

Mjög bratt

Nálægar leiðir: Þorvaldsdalur, Þverárjökull, Skíðadalsjökull, Heiðinnamannadalur, Holárdalur.

Skrásetjari: Jónas Kristjánsson

Heimild: Árbækur Ferðafélagsins
Deildardalsjökull

Frá Eyrarlandi á Höfðaströnd um Deildardalsjökul upp á Heljardalsheiði.

Þessi leið var áður fyrr mikið farin og þótti auðveld, en langt er samt milli byggða.

Förum frá Eyrarlandi austur Deildardal, um eyðibýlið Stafn og síðan austur Seljadal norðanverðan. Upp úr dalbotninum förum við á Deildardalsjökul í 940 metra hæð norðan Jónasartinds. Þaðan þvert yfir Hákambaleið og höldum hundrað metra austur að Stóruvörðu á Heljardalsheiði í 870 metra hæð. Sú heiði liggur milli Kolbeinsdals í Skagafirði og Svarfaðardals í Eyjafirði.

15,5 km

Eyjafjörður

Skálar:

Heljardalsheiði: N65 49.658 W18 57.567.

Nálægar leiðir: Hákambar, Heljardalsheiði.

Skrásetjari: Jónas Kristjánsson

Heimild: Herforingjaráðskort
Dauðsmannsbrekkur

Frá Brynjudal í Hvalfirði um Seljadal að Vindáshlíð í Kjós.

Þetta er eðlilegt framhald leiðarinnar úr Reykjavík um Svínaskarð. Er þess vegna mest farna leiðin yfir Reynivallaháls. Hinar eru Seljadalur, Reiðhjalli, Gíslagata og Reynivallaháls, öðru nafni Kirkjustígur.

Förum frá Fossá suður og upp Klif, þar sem er þverleið vestur Reynivallaháls til Reynivalla. Förum beint áfram suðsuðvestur og upp Djúpadal, þar sem eru leiðir um Gíslagötu og Reiðhjalla. Síðan förum við suður og meðfram austurhlið Sandfells og þaðan suður brekkur að Vindáshlíð.

8,8 km

Reykjavík-Reykjanes, Borgarfjörður-Mýrar

Skrásetjari: Kortavefur LH

Heimild: Kortavefur LH
Dalverpisvegur

Frá Keflavík um Dalverpi til Sauðlauksdals í Patreksfirði.

Sauðlauksdalur var höfuðból um aldir. Björn Halldórsson prestur ræktaði þar fyrstur manna kartöflur á 18. öld. Þar eru líka elzu minjar um heftun á sandfoki. Varnargarður heitir þar Ranglátur, enda voru bændur skikkaðir til að hlaða hann á bezta heyskapartíma.

Förum frá Keflavík upp dalinn til suðausturs norðan við Kerlingarháls, að Skötutjörn. Síðan austur um Dalverpi og Arnarvörður, niður í botn Sauðlauksdals að Sauðlauksdal við Sauðlauksdalsvatn.

12,8 km

Vestfirðir

Nálægar leiðir: Hyrnur, Látraheiði, Stæðavegur, Brúðgumaskarð, Svarthamragil, Hnjótsheiði, Vatnsás, Miklidalur.

Skrásetjari: Jónas Kristjánsson

Heimild: Herforingjaráðskort
Dalsvarp

Frá sæluhúsinu í Breiðuvík um Dalsvarp til sæluhússins í Húsavík.

Förum frá sæluhúsinu í Breiðuvík suður að eyðibýlinu Litluvík og þaðan suður með Dalsá í Litluvíkurdal upp í Dalsvarp í 440 metra hæð. Þaðan milli Mosfells að austan og Leirufjalls að vestan suður í Mosdal. Vestur um Mosdal um Herjólfsvíkurvarp í 540 metra hæð og suðvestur í Gunnhildardal. Þar komum við á jeppaslóðina milli Borgarfjarðar og Loðmundarfjarðar. Fylgjum henni suður og niður í botn Húsavíkur og austur yfir Víkurá að sæluhúsinu í Húsavík.

12,6 km

Austfirðir

Skálar:

Breiðavík: N65 27.830 W13 40.286.

Húsavík: N65 23.716 W13 44.160.

Nálægar leiðir: Loðmundarfjörður.

Skrásetjari: Jónas Kristjánsson

Heimild: Útivistarkort
Dalsheiði

Frá Hoffelli í Hornafirði um Dalsheiði að Strandarhálsi í Lóni.

Hoffellsdalur er flatur dalur með bröttum fjallstindum og djúpum giljum beggja vegna.

Förum frá Hoffelli inn Hoffellsdal og um reiðstíg norður Vatnshlíð að Hoffellsvatni, mest í 660 metra hæð, og síðan austur Hrossamýrar á Dalsheiði og austsuðaustur eftir heiðinni allt út að Strandarhálsi við þjóðveg 1 í Lóni. Einnig er hægt að fara út af heiðinni norður í Skyndidal eða suður í Laxárdal, sem fylgja sömu stefnu og heiðin.

29,5 km

Skaftafellssýslur

Nálægar leiðir: Reifsdalur, Illikambur.

Skrásetjari: Jónas Kristjánsson

Heimild: Árbækur Ferðafélagsins
Dalsbunga

Frá Þórormstungu í Vatnsdal um Dalsbungu að Friðmundarvötnum á Auðkúluheiði.

Þórormstunga er kunnur staður. Þar bjó á landnámsöld Þórormur, fóstri Þorkels kröflu. Um miðja 19. öld bjó þar Jón Bjarnason hinn stjörnufróði, sem fylgdist með gangi himintungla og samdi dagatöl.

Förum frá Þórormstungu til suðausturs sunnarlega upp dalinn og á Dalsbungu og Úlfkelshæð í 460 metra hæð. Síðan austur að fjallaskálanum Höfðaveri sunnan undir Friðmundarhöfða við vestra Friðmundarvatn.

15,8 km

Húnavatnssýslur

Skálar:

Höfðaver: N65 17.490 W19 53.208.

Jeppafært

Nálægar leiðir: Öldumóða, Áfangi, Úlfkelshöfði, Þverflár, Forsæludalur, Grímstunguheiði.

Skrásetjari: Jónas Kristjánsson

Heimild: Útivistarkort
Dalaskarð

Frá Skálanesi í Seyðisfirði um Dalaskarð til Dalatanga.

Símalína og raflína eru í skarðinu.

Förum frá Skálanesi suðaustur Sandárdal í Dalaskarð í 620 metra hæð. Síðan austur og niður Fossbrekku og Dalaskarðsfláa, svo og austur um Daladal niður að sjó í Mjóafirði. Með bílvegi út ströndina norðaustur að vitanum á Dalatanga.

9,1 km

Austfirðir

Nálægar leiðir: Skálanes, Brekkugjá.

Skrásetjari: Jónas Kristjánsson

Heimild: Árbækur Ferðafélagsins
Dalaleið

Frá Máná í Fljótum í Skagafirði um Dalaleið til Siglufjarðar.

Stikaður og vel varðveittur hestavegur.

Byrjum á vegi 76 við Máná í Fljótum í Skagafirði, Förum suður Mánárdal, beygjum til austurs á Dalaleið um Messugötur og Langahrygg og til suðurs í 520 metra hæð norðan Snóks. Síðan austur og niður fjallið sunnan Snóksár í Skarðsdal. Að lokum norðaustur að Siglufirði.

6,5 km

Skagafjörður

Nálægar leiðir: Efrafjall, Siglufjarðarskarð, Sandskarð, Hólsskarð, Fiskihryggur, Hestskarð eystra.

Skrásetjari: Jónas Kristjánsson

Heimild: Herforingjaráðskort
Dagverðarnes

Frá Stakkabergi á Fellsströnd að Dagverðarnesi.

Dagverðarnes dregur nafn sitt af þeirri sögusögn að Auður djúpúðga hafi snætt þar dögurð er hún fór þar um með fylgdarliði sínu inn inn Hvammsfjörð í leit að öndvegissúlum sínum.

Förum frá Stakkabergi Rétt sunnan Klofnings liggur jeppaslóð af Fellsstrandarvegi vestsuðvestur í Dagverðarnes á Fellsströnd.

4,4 km

Snæfellsnes-Dalir

Jeppafært

Nálægar leiðir: Fellsströnd.

Skrásetjari: Jónas Kristjánsson

Heimild: Glaður, hestamannafélag
Íslandsmet í trausti

Hélt að Sigmundur Davíð Gunnlaugsson hefði minnst traust allra Íslendinga. 7,6% þjóðarinnar bera til hans mjög mikið traust. Það er hálf Framsókn. Svo að við getum vonað, að flokkurinn minnki enn. En einn pólitíkus á landinu nýtur þó minna trausts en SDG. Það er Bjarni Benediktsson. 4,3% Íslendinga bera til hans mjög mikið traust. Neðar held ég, að ekki sé hægt að komast, þetta sé Íslandsmet. Það er bara einn fimmti af fylgi Sjálfstæðisflokksins. Svo að þar er enn af miklu að taka, áður en Bjarni er búinn að ljúka sér af við að rústa flokki sínum. Hann er þar á fullu gasi með nýjustu orðhenglum.
Smitandi morfísismi

Bjarni Benediktsson er farinn að tala eins og morfísisti, þannig að ég skil ekki baun. Ekki frekar en ég hef hugmynd um, hvað Birgir Ármannsson sagði, þegar hann hefur lokið máli sínu. Orðnotkun Bjarna er orðin framúrstefnuleg. Talar um „ómögulegheit“ og dularfulla „aðkomu“ fólks, aðra en aðild þess að þjóðaratkvæði. Segir viðræðuslit við Evrópu vera „ekki á dagskrá alþingis“, en ég skil ekki hvers vegna og hvernig. Segir „óraunsætt“ að greiða atkvæði um þetta þingmál; og ég klóra mér í hausnum. Hver kenndi honum að blaðra þannig, að ekki sé heil brú í samhenginu? Er morfísismi smitandi sjúkdómur?
Dásamleg nýyrði

Fyrir viku fékk Bjarni Ben sæmdarheitið „Hans Ómögulegheit“ vegna frumlegra nýyrða. Í gær fékk hann nýja sæmdarheitið „Hans Aðkoma“. Þá sagði hann, að hugsanlega mætti veita puplinum „aðkomu“ að slitum aðildarviðræðna. Þó kæmi ekki til greina, að fólk fengi þjóðaratkvæðagreiðsluna, sem það heimtar. Nú þurfa orðhenglafræðingar og umboðsmenn ógreiddra atkvæða að leggjast undir feld. Finna, hvernig fólk fær aðkomu án þess að fá að kjósa. Þeir, sem fundu upp „varnagla“, „engin loforð“ og „óheppilegt orðalag“ verða líklega ekki í vandræðum. Hver vika færir tungunni nýjar dásemdir. Rösklega verður „farið á svig við“ alla skynsemi.
Smart KOL hiksta

Þótt Íslendingar kunni ekki að kjósa, kunna þeir að hanna. Kol er nýr í hópi smart matstaða, sem hafa risið í takt við ferðastraum. Vel í sveit settur, nánast undir Leifsstyttunni. Móttaka fín og þjónusta hress og glöð, sumpart lítið skóluð. Matreiðslan var veiki hlekkurinn. Bragðlítið risotto, borið fram með mildum hörpudiski og of sterkri choriso pylsu. Bragðdauf súpa var grautur með humri og trufflum. Enginn fiskur dagsins er hér, en í hádeginu var þorskur með fennel og kóríander, 2400 kr. Fiskurinn var ekki freðinn, en heldur ekki glænýr. Betri þorsk fæ ég ódýrari víða um bæ. Kannski betri að kvöldi.
Böðmóðsstaðavað

Frá Skálholti um Böðmóðsstaðavað á Brúará yfir að Böðmóðsstöðum í Laugrdal.

Fjölfarnasta vaðið á Brúará að fornu, en jafnframt töluverður krókur, ef menn voru á ferð um Þingvöll. Eskidalsvað hjá Skálholti var dýpra vað, svo að hross fóru stundum á sund. Við Kjóastaði var svo ferja. Nú á tímum er brú hjá Kjóastöðum og vöðin ekki farin, svo ég viti.

Í Sturlungu segir frá því, að Órækja Snorrason fór frá Þingvöllum með 500 manna liði til að hefna vígs Gissurar Þorvaldssonar á Snorra Sturlusyni, föður Órækju. Þegar þeir komu gegnt Reyðarmúla, tók að rökkva. Sneri Órækja leið sinni til Laugardals. Beið þar nóttina og reið daginn eftir yfir Brúará á Böðmóðsstaðavaði. Njósnamaður Gissurar fór hins vegar beinu leiðina og synti yfir Brúará á Eskidalsvaði hjá Skálholti.

Förum frá Skálholti norðnorðaustur um Skálholtsása í Hrosshaga. Beygjum þar norður yfir þjóðveg 35 á Torfastaðaheiði. Síðan áfram norðnorðvestur að Brúará við Böðmóðsstaði. Síðan áfram norðvestur heimreiðina að þjóðvegi 37 um Laugardal. Þessi leið hefur sagnfræðilegt gildi, en er ekki lengur notuð. Miklaholtsnesvað og Reykjavað eru á svipuðum slóðum.

11,9 km

Árnessýsla

Ekki fyrir göngufólk

Nálægar leiðir: Biskupavegur, Eskidalsvað.

Skrásetjari: Jónas Kristjánsson

Heimild: Leiðir Skálholtsbiskupa
Bæjarnes

Frá botni Kollafjarðar kringum Bæjarnes og inn í botn Kvígindisfjarðar.

Undirlendi er lítið á löngu Bæjarnesi, nema helzt yzt á nesinu, þar sem eru hólmar og eyjar. Birkikjarr er víða í hlíðunum.

Byrjum á Kollafjarðarströnd að austanverðu undir Múlatöflu. Förum norðvestan yfir Kollafjörð að Kletti vestan fjarðar. Síðan suður Bæjarnes með ströndinni, vestur fyrir nesið og norður strönd Kvígindisfjarðar vestan Bæjarness. Að Kvígindisfirði í fjarðarbotni.

27,5 km

Vestfirðir

Nálægar leiðir: Svínanes, Kollafjarðarheiði, Skálmardalsheiði, Kálfadalur.

Skrásetjari: Jónas Kristjánsson

Heimild: Herforingjaráðskort
Bæjardalsheiði

Frá Bæ í Króksfirði að Tröllatungu i Steingrímsfirði.

Bílvegur hefur verður lagður þessa leið og er hún því orðin torfær hestum.

Byrjum hjá þjóðvegi 60 vestan Bæjar í Króksfirði. Förum norður Bæjardal og síðan norðaustur ásinn fyrir norðan Kambsfjall og vestan Álfgil í Bæjardal. Förum áfram norðaustur um Lambavötn. Litlu norðar beygjum við í 480 metra hæð til austurs niður í Arnkötludal. Síðan um Tröllatunguháls til Tröllatungu og áfram norðaustur að þjóðvegi 61 við Húsavík í Steingrímsfirði.

23,0 km

Vestfirðir

Bílvegur

Nálægar leiðir: Tröllatunguheiði, Laxárdalsheiði.

Skrásetjari: Jónas Kristjánsson

Heimild: Herforingjaráðskort
Byttuskarð

Frá Brú á Jökuldal til Möðrudals á Jökuldalsheiði.

Gömul þjóðleið, stundum kölluð Fremri-Hestleið til aðgreiningar frá Ytri-Hestleið um Hvannárgil sunnan Brattafjallgarðs. Vörðubrot sjást enn á leiðinni vestur af Byttuskarði og síðan um Grjót að Bæjaröxl. Þar suður af öxlinni þræðir gatan um eins konar hlið milli tveggja varða á klettum uppi.

Leiðin liggur beint við þeim, sem fyrr á öldum fóru beint frá Bæjaröxl norðvestur að Jökulsá á Fjöllum við Ferjufjall, þegar þar var ferja yfir á Biskupaleið yfir Ódáðahraun. Í Hrafnkels sögu Freysgoða segir, að Sámur fór norður til Brúar á Jökuldal og þaðan yfir Möðrudalsheiði og gisti þar um nótt. Þaðan til Herðubreiðartungu og fyrir ofan Bláfjall, síðan í Króksdal og suður Sprengisand til Sauðafells og loks til Þingvalla.

Förum frá Brú á Jökuldal eftir jeppaslóð norður múlann fyrir vestan Þverá og að Svínabúðalæk. Þar beygjum við af slóðinni norðvestur að fjallgarðinum vestan Matbrunnavatns. Þar skiljast leiðir. Brattifjallgarður liggur um Leiðaskarð og Hvannárgil til Möðrudals. En við förum beint vestur á fjallið og síðan vestur yfir þveran Langadal í Byttuskarð í Mynnisfjallgarði. Þaðan förum við um Byttugil vestur um fjallgarðinn. Þegar við erum komin vestur úr honum, förum við til norðvesturs með Eggertshnjúki norðaustanverðum og á jeppaslóð, sem liggur milli Möðrudals og Arnardals. Fylgjum þeirri slóð til Möðrudals eða höldum áfram norðvestur að Jökulsá á Fjöllum við Ferjufjall.

21,4 km

Austfirðir

Nálægir ferlar: Grágæsadalur, Sænautasel.

Nálægar leiðir: Leiðaskarð, Sótaskarð, Gestreiður, Miðgötumúli, Hvannstóðsfjöll, Kárahnjúkar, Aðalbólsleið.

Skrásetjari: Jónas Kristjánsson

Heimild: Árbækur Ferðafélagsins
Búrfellsheiði

Frá Fjallalækjarseli í Þistilfirði um Búrfellsheiði að Álandstunguleið við Foss suðaustan Búrfells.

Ein stærsta gróna heiði landsins umhverfis Búrfell, sem stendur eitt sér á miðri heiði. Mýrlend heiði í 200-300 metra hæð, þakin vötnum og tjörnum með mýrum og mólendi á milli. Hún er beitiland Öxarfjarðar, Hólsfjalla og Þistilfjarðar, landsins bezta sauðfjárland. Fyrrum voru nokkur býli á heiðinni. Um hana renna ýmsar ár, Svalbarðsá, Sandá, Hölkná, Laxá og Hafralónsá þeirra þekktastar.

Förum frá Fjallalækjarseli suður með Kvígindisfellum að austanverðu. Síðan til suðvesturs milli Svalbarðsnúps að vestanverðu og Balafells að austanverðu. Förum suðvestur fyrir Hlíðarhorn og austur fyrir Stóra-Mosfell langleiðina að Búrfelli. Þar sveigjum við til suðurs fyrir austan Búrfell og komum við eyðibýlið Foss á slóð norðvestan um Álandstungu. Sú slóð liggur suðsuðvestur að Grímsstöðum á Fjöllum.

23,7 km

Þingeyjarsýslur

Nálægir ferlar: Álandstunga.

Nálægar leiðir: Sléttuvegur, Ferðamannavegur.

Skrásetjari: Jónas Kristjánsson

Heimild: Jónas Kristjánsson og Herforingjaráðskort